ขออนุญาติแจ้งเรื่องการใช้เสียงในยามวิกาลหลัง 22.00น.ครับ ในชุมชนข้างโรงเรียนเสสะเวช มีการนั่งกินเหล้าสังสรรค์กัน มีการเปิดเพลง คุยกันเสียงดัง ซึ่งบริเวณที่สังสรรค์นั้นเป็นที่ดินของบริษัทมาบุญครองซึ่งอยู่ติดกับชุมชน ในชุมชนบริเวณดังกล่าวมีผู้สูงอายุที่มีโรคประจำตัว ความดัน เบาหวาน ที่ต้องการนอนพักผ่อน หลายครั้งทำให้สะดุ้งตื่นขึ้นมาหลายครั้ง ซึ่งในระยะยาวจะส่งผลเสียต่อร่างกาย ผมเองก็ได้รับผลกระทบจากเรื่ิงนี้โดยตรง ได้เคยไปปรึกษาประธานชุมชนข้างโรงเรียนเสสะเวชไปแล้ว แต่ก็ไม่ได้รับการแก้ปัญหาใดๆ อาจเป็นเพราะกลุ่มคนที่สังสรรค์กันเป็นลูกชายของประธานชุมชน และเป็นรองประธานชุมชน กรรมการชุมชน ปัญหาเรื่องส่งเสียงดังในยามวิกาลของชุมชนนี้ ไม่ว่าจะเป็นการคุยกันในวงเหล้าส่งเสียงดัง หรือเปิดเพลงเสียงดัง มันเป็นปัญหาคาราคาซังมาตลอด พอแจ้งตำรวจไปก็ไม่พอใจกัน ครั้งตักเตือนด้วยวาจาก็ไม่พอใจ ประธานชุมชนก็ไม่สามารถแก้ไขอะไรได้ ส่วนตัวผมไม่ได้มีปัญหากับคนที่ดื่มเหล้าครับ แต่ผมมีปัญหากับคนที่ดื่มเหล้าแล้วรบกวนเพื่อนบ้านครับ